CELEX: 62014CN0608
Language: et
Date: 2014-12-23 00:00:00
Title: Kohtuasi C-608/14: Eelotsusetaotlus, mille on esitanud Tribunalul Sibiu (Rumeenia) 23. detsembril 2014  – Elena Delia Pondiche versus Statul român, Consiliul Naţional pentru Combaterea Discriminării

16.3.2015   
            
            
               ET
            
            
               Euroopa Liidu Teataja
            
            
               C 89/10
            
         Eelotsusetaotlus, mille on esitanud Tribunalul Sibiu (Rumeenia) 23. detsembril 2014 – Elena Delia Pondiche versus Statul român, Consiliul Naţional pentru Combaterea Discriminării
   (Kohtuasi C-608/14)
   (2015/C 089/11)
   Kohtumenetluse keel: rumeenia
   
      Eelotsusetaotluse esitanud kohus
   
   Tribunalul Sibiu
   
      Põhikohtuasja pooled
   
   
      Kaebaja: Elena Delia Pondiche
   
      Vastustaja: Statul român, Consiliul Naţional pentru Combaterea Discriminării
   
      Eelotsuse küsimused
   
   
               1.
            
            
               Kas sotsiaalkaitset, alaealise õiguseid ning võrdse kohtlemise ja diskrimineerimise keelu põhimõtteid, mis on tagatud liidu õiguses Euroopa Liidu lepingu artikliga 6, Euroopa Inimõiguste harta artikliga 20, artikli 21 lõikega 1, artikli 24 lõigetega 1 ja 2, artiklitega 34 ja 52 ning määruse (EÜ) nr 883/2004 sotsiaalkindlustussüsteemide kooskõlastamise kohta (1) artikli 3 lõike 1 punktiga b ja artikliga 4, saab tõlgendada nii, et nendega on vastuolus siseriiklikud õigusnormid, mis piiravad objektiivse ja mõistliku õigustuseta lapsehooldustoetuse summat lapse sünni-, mitte eostamiskuupäeva alusel vaatamata sellele, et eostatud last – kui ta sünnib elusa ja elujõulisena – käsitatakse olemasolevana?
            
         
               2.
            
            
               Kas dekreetseadusega nr 111/2010 kehtestatakse meede, mis diskrimineerib samasuguses olukorras olevate isikute vahel, st laste, kes on eostatud ja sündinud enne 31. detsembrit 2010, ning laste vahel, kes on eostatud enne 31. detsembrit 2010 ja sündinud pärast seda kuupäeva?
            
         
      (1)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide kooskõlastamise kohta (EMPs ja Šveitsis kohaldatav tekst) (ELT L 166, lk 1; ELT eriväljaanne 05/05, lk 72).